ìxoła del Diaoło Île du Diable L'Ìxoła del Diaoło xe ła pi picenina e ła pi setentrional de łe Ìxołe de ła Sałute, al largo de ła costa de ła Guyana Fransexe. Sta ìxoła ga na superfisie de 14 ètari e fin al 1946 ła gera na famoxa cołonia penałe francexe. Ła xe prevałentemente rocioxa e coerta de palme, intel so ponto pi alto ła riva a 40 metri d'altesa. El penitensiario el vien verto par la prima olta inte el 1852 dal goerno de Napoleon III e cussia ła xe destinà a divegnere una de łe pi famoxe ìxołe prexon de ła stòria. Altri ufisi destinadi a ła aministrasion de ła prexon i gera in teraferma, a Kourou. Col tenpo, intel mondo devegneva senpre pi conossua, anca se in Fransa ła ciamava , parché Cayenne gera el caołogo de ła Guyana Francexe. El 30 de majo 1854 vien aprovà na lexe che stabiłisse che i detenui, na olta finii i łaori forsadi, i doveva rimaner in Guyana par i stesi ani de ła so detension. Se ła pena gera pi alta de 8 ani, i dovea rimaner in Guyana par senpre. Ghe daxea un toco de tera pa insediarse. Intel 1885 ła lexe prevedea che anca par reati menori, ma provocai da xente residiva, i colpèvołi i vegnea spedii inte ła ìxoła. Un s-ciapo de done provenienti da altre carseri łe vien inviade par sposarse co i detenuti łìbarai, ma costreti a rimaner in Guyana. Sta pràtega ła sèvita fin al 1907. Intel 1938 el goerno francexe el finisse de mandar prexonieri in sta ìxoła, e el 1952 ła vien sarà. Quasi tuti i detenui i torna in Europa. Ghe xe un stramaro de riferimenti che i revarda ła Ìxoła del Diaoło in un mucio de łivri, film e canson. Un łivro famoxo xe el del 1970 scrito da un ex detenuo, Henri Charrière, piovegà col tìtoło de . Indove che se conta un saco de tentativi de fuga del protagonista, e intel 1973 el vien meso al cinema co Steve McQueen e Dustin Hoffman. , un livro del 1938 scrito da Rene Belbenoit; , no tradoto in vèneto, un romanxo ei Adolfo Bioy Casares; , na cansone popołar francexe; , na canson del grupo francexe Notch. , bran dei Megadeth contenudo in .